PELASTUKSEN SOFAR
JUUTALAISELLE ENSIN 2013 KESÄKAMPANJA
Sydämeni särkyy, kun ajattelen, -
että juutalaiset tulevat hautausmaalle esittämään pyyntönsä Jumalalle -
kuolleen rabbin kautta.
Silti he kuitenkin sanovat, etteivät he usko välittäjiin!
"Meillä on suora yhteys Jumalaan."
Kun yritämme kertoa heille pelastuksen tarpeesta, -
he selittävät, etteivät he tarvitse pelastajaa eikä välittäjää.
Kuitenkin he tulevat tänne pyyntöineen, -
ja toivovat, että rabbi, jota he pitävät vanhurskaana, -
rukoilisi heidän puolestaan ja vaikuttaisi asioihin taivaassa.
He panevat kiviä hautojen päälle.
Mitä ne kivet tekevät? Ne ovat kuin kynttilöitä.
Ovatko katolilaiset oppineet juutalaisilta vai toisinpäin?
He uskovat, että kynttilän ansiosta rukous kuullaan, -
tai että kuollut rabbi voi toimia välittäjänä Jumalan ja ihmisen välillä.
He panevat kiviä näiden hautojen päälle.
Nämä ovat suurten rabbien hautoja, -
joiden luo tullaan rukoilemaan Jumalaa.
Naiset pyytävät, että tulisivat raskaaksi tai pääsisivät naimisiin.
Toiset pyytävät parantumista, ja niin edelleen.
Sen sijaan, että kääntyisivät heille luvatun Messiaan puoleen, -
he kääntyvät kuolleiden hautojen puoleen.
Meillä on kuitenkin tyhjä hauta, -
profeettojen lupaama Jeshua, joka nousi kuolleista.
Sen sijaan, että tuntisivat todellisen Välittäjän, -
ainoan, jonka Jumala on luvannut, -
Israel vaeltaa edelleen haudoille.
Jatkakaa rukoilemista!
Rukous on tärkeää, mutta Israelin täytyy kuulla evankeliumi.
Täältä Öljymäeltä kannustan teitä tulemaan mukaan -
kertomaan evankeliumia juutalaisille.
Rakkaudella täältä Israelista, shalom!
Olin täällä yhden vuoden.
Kerron harvoin elämänvaiheistani, -
mutta lähdin Israelista 22-vuotiaana ja tulin uskoon New Jerseyssä.
Palasin Israeliin vuonna 1981.
Asuin noin vuoden Jerusalemin Vanhassa kaupungissa.
Puoli vuotta opiskelin uskonnollisessa koulussa, jeshivassa.
Toiset puoli vuotta asuin vuokra-asunnossa.
Päivisin, iltaisin ja öisin tulin Öljymäelle rukoilemaan -
ja itkemään sen takia, että Israel tarvitsee kipeästi Jeshuaa.
Jeshuan lempipaikkoja oli ehkä Galilea ja Öljymäki.
Täällä Hän joka tapauksessa itki Jerusalemia.
Matt. 23:37: "Jerusalem, Jerusalem..."
"...kuinka usein minä olenkaan tahtonut koota sinun lapsesi, -
niin kuin kana kokoaa poikansa siipiensä alle!
Mutta te ette ole tahtoneet."
Sen uskotaan tapahtuneen tässä paikassa.
Sen muistoksi tässä on kirkko, kuten joka paikassa.
Täällä Jeshua itki: "tästedes te ette näe minua, ennenkuin sanotte: -
'Siunattu olkoon hän, joka tulee Herran nimeen'."
Hän ei ainoastaan itkenyt Jerusalemia -
ehkä muutaman tunnin noin 2000 vuotta sitten, -
vaan Hän on itkenyt Israelia koko sen historian ajan, -
että se palaisi Jumalan luo.
Olkoon Hänen itkunsa meidän itkumme, -
ja Hänen unelmansa meidän unelmamme.
Vastatkoon sydämemme Hänen tahtoonsa.
Kun teemme niin, elämä muuttuu värikkääksi seikkailuksi.
Se saa päämäärän ja merkityksen.
Antakoon Jumala armossaan meidän tehdä Hänen työtään.
Täällä Jerusalem avautuu edessämme.
Kun Jeshua itki Jerusalemia, Hän ei katsellut moskeijaa, -
vaan temppeliä.
Puhuimme Tabghassa Getsemanen öljypuristamosta.
Näimme sellaisen Tabghassa.
Siinä on alla liikkumaton kivi, -
ja sen päällä oleva kivi pyörii.
Sillä tavalla Jumala käsittelee meitä.
Herra vietti pääsiäistä opetuslasten kanssa.
He söivät juhla-aterian.
Pääsiäisen viettoon kuuluu karitsan syöminen.
Siitä ei saa jäädä mitään yön yli.
Opetuslapset olivat aivan täynnä.
He nukahtivat mahat täynnä karitsaa ja herkkuja.
Se oli mahtava ateria.
Ylensyöneenä nukahtaa helposti.
He olivat varmasti syöneet hyvin.
Jeshualla oli enemmän itsehillintää, eikä Hän ehkä syönyt niin paljon.
Hän oli hereillä ja valppaana.
Kiitos Herralle itsehillinnästä syömisessä. Herra minua auttakoon!
He olivat laulaneet hallel-laulut, -
ja nehän olivat siis psalmit 113-118.
He tulivat Getsemaneen, joka on tässä alhaalla.
Matt. 26:36-46: "Sitten Jeesus tuli heidän kanssaan -
Getsemane nimiselle maatilalle; ja hän sanoi opetuslapsillensa: -
'Istukaa tässä, sillä aikaa kuin minä menen ja rukoilen tuolla'.
Ja hän otti mukaansa Pietarin ja ne kaksi Sebedeuksen poikaa; -
ja hän alkoi murehtia ja tulla tuskaan. Silloin hän sanoi heille: -
'Minun sieluni on syvästi murheellinen, kuolemaan asti; -
olkaa tässä ja valvokaa minun kanssani'.
Ja hän meni vähän edemmäksi, lankesi kasvoilleen ja rukoili sanoen: -
'Isäni, jos mahdollista on, niin menköön minulta pois tämä malja; -
ei kuitenkaan niinkuin minä tahdon, vaan niinkuin sinä'.
Ja hän tuli opetuslasten tykö ja tapasi heidät nukkumasta ja sanoi Pietarille:
'Niin ette siis jaksaneet yhtä hetkeä valvoa minun kanssani!
Valvokaa ja rukoilkaa, ettette joutuisi kiusaukseen; -
henki tosin on altis, mutta liha on heikko.'
Taas hän meni pois toisen kerran ja rukoili sanoen: -
'Isäni, jos tämä malja ei voi mennä minun ohitseni, -
minun sitä juomattani, niin tapahtukoon sinun tahtosi'.
Ja tullessaan hän taas tapasi heidät nukkumasta, -
sillä heidän silmänsä olivat käyneet raukeiksi.
Ja hän jätti heidät, meni taas ja rukoili kolmannen kerran -
ja sanoi samat sanat uudestaan.
Sitten hän tuli opetuslasten tykö ja sanoi heille: -
'Te nukutte vielä ja lepäätte!
Katso, hetki on lähellä, ja Ihmisen Poika annetaan syntisten käsiin.
Nouskaa, lähtekäämme; katso, se on lähellä, joka minut kavaltaa.'"
Jos olemme vilpittömiä Jumalan edessä, -
ja olemme todellisia opetuslapsia, -
meidän jokaisen täytyy käydä läpi oma Getsemanemme.
Henki ja liha käyvät taistelua.
Se taistelu syttyy aina uudelleen, -
ja silloin täytyy palata Getsemaneen -
ja pistää asiat järjestykseen: "Tapahtukoon sinun tahtosi, ei minun."
Omasta vaelluksestani tiedän, -
että muutaman vuoden välein tulee isoja asioita, -
muutaman kuukauden välein pieniä asioita, -
joka viikko vielä pienempiä ja joka päivä pikkuriikkisiä asioita.
Henki ja liha taistelevat jatkuvasti.
Liha tahtoo viedä yhteen suuntaan -
ja käyttää energiaamme ja lahjojamme muuhun, -
kuin Jumalan kunniaksi.
Muistutan itselleni ja meille kaikille: -
Palatkaa aina välillä Getsemaneen sanomaan: -
"Tapahtukoon sinun tahtosi, ei minun."
Jumala auta, että voisin vaeltaa niin!
Rukoilen, että sinulla on se halu syvällä sydämessäsi.
"Tapahtukoon sinun tahtosi, ei minun."
Silloin elämällä on merkitystä Jumalan edessä -
ja sinun henkilökohtaiselle vaelluksellesi maan päällä.
Ei ole sattumaa, että tämä tapahtui juuri Getsemanessa.
Siellä on öljypuristamo.
Puhuimme öljypuristamon merkityksestä Tabghassa.
Kivien välistä ei saa hypätä pois.
Alempi kivi on Jumalan Sana, joka pysyy paikallaan ikuisesti.
Taivas katoaa, mutta Jumalan Sana ei koskaan katoa.
Kukat lakastuvat, mutta Jumalan Sana pysyy ikuisesti.
Se on alempi kivi.
Sen päällä pyörii toinen kivi, joka murskaa oliivit.
Se kuvaa niitä olosuhteita, joihin Jumala meidät vie.
Olosuhteiden avulla Hän muovaa ja varustaa meitä.
Niillä Hän tekee meistä todellisia Jumalan miehiä ja naisia.
Meidän ei saa hypätä pois Getsemanen paineesta.
Siellä Hän karsii meistä kuivat oksat. Jumala siunatkoon teitä!
Daavid kulki täällä.
Daavidin persoona tekee minuun vaikutuksen yhä uudelleen.
Hän lähti palatsista.
Hänen poikansa Absalom halusi valtaistuimelle, -
ja ottaa kuningaskunnan valtaansa.
Daavid olisi helposti voinut tehdä Absalomista lopun.
Daavid oli kuitenkin nöyrä.
Hän sanoi kansalleen: "Jos Jumala haluaa minun pysyvän kuninkaana, -
Hän tuo minut takaisin. Nyt kuitenkin lähden palatsista."
Hän käveli tästä huonekuntansa ja Liiton arkin kanssa.
Sitten hän käski viedä arkin takaisin.
Hän kulki alas tätä laaksoa.
Tuolla ylhäällä on kukkula.
Siimei Geeran poika kirosi häntä kukkulan laelta.
Daavidin sotapäällikkö Jooab pyysi lyödä häneltä pään poikki.
Daavid antoi hänen kuitenkin kirota, ja vastasi: -
"Herra maksaa minulle hyvällä sen kirouksen."
Miten nöyrä ja anteeksiantava asenne!
"Kirotkoon vain miten paljon haluaa!"
Raamatussa on useita tapauksia, -
joissa näkyy Daavidin ja Jooabin luonteen ero.
Antakoon Jumala armossaan meidän olla Kristuksen kaltaisia -
ja Daavidin kaltaisia.
Kun Saul jahtasi Daavidia, Daavidille tuli tilaisuus tappaa Saul.
Jooab sanoi: "Tapetaan hänet! Samuelhan voiteli sinut kuninkaaksi.
Miksi meidän pitää piileksiä luolissa?
Olemme paenneet Saulia vuosikausia!"
Jooab sanoi, että Jumala oli antanut Saulin heidän käsiinsä.
"Tehdään hänestä loppu nyt heti!"
Daavid sanoi: -
"Herra varjelkoon minua sattumasta Herran voideltuun."
Daavidin vastaus oli ihmeellinen.
Se oli aivan erilainen kuin Jooabin.
Näissä miehissä vaikutti erilainen henki.
Toisessa tapauksessa Daavid lopultakin istui valtaistuimellaan.
Saulin sotapäällikkö Abner tuli Daavidin luo ja sanoi: -
"Käännän Israelin kymmenen heimoa puolellesi."
Abner tajusi, että Daavid hallitsisi koko Israelia.
Hän tuli Daavidin luo hyväntahtoisesti.
Hän halusi Daavidin hallitsevan kaikkia 12 heimoa.
Daavid suostui Saulin sotapäällikön Abnerin pyyntöön.
Mutta kun Jooab kuuli siitä, -
hän lähetti sanansaattajia hakemaan Abnerin takaisin.
Matkalla Jooab pisti Abnerin kuoliaaksi.
Kun Daavid kuuli siitä, hän itki ja peitti itsensä tuhkalla.
"Minä olen viaton hänen vereensä."
Näiden kahden miehen, Daavidin ja Jooabin, reaktiot -
olivat hyvin erilaisia eri tilanteissa.
Oi kunpa Jumala antaisi meille sellaisen Messiaan hengen, -
joka hallitsi Daavidia.
Nyt palaamme bussiin ja jatkamme matkaa Ein Gediin.
Matkalla pidämme lounastauon.
Armoa ja rauhaa teille Herrassa Jeshuassa!
Trumpet of Salvation on taas lähtenyt tapaamaan ihmisiä -
musiikin säestämänä, kuten kuulette.
Jaamme kirjoja ja keskustelemme ihmisten kanssa.
Israel saa vihdoin kuulla Jeshuasta juutalaisessa kontekstissa.
Jumala suunnitteli Trumpet of Salvationin -
avaamaan tämän kansan silmät näkemään Jeshuan.
Keskustelemme, jaamme kirjoja, soitamme ja laulamme.
Esitämme heille evankeliumin myös haastattelujen avulla.
Tule mukaan muutamaksi viikoksi tai kuukaudeksi!
Käy nettisivullamme!
Osoite näkyy ruudulla.
Tämä kokemus muuttaa elämäsi.
Voit matkailla Israelissa pyhästä paikasta toiseen, -
mutta on aivan erilaista vastata Jumalan kutsuun -
ja viedä evankeliumia juutalaisille ensin.
Yhä useammat israelilaiset ovat päättäneet, -
että todellinen juutalaisuus on Jeshuassa.
Todellisella juutalaisuudella ei ole mitään tekemistä -
uskonnollisten ultraortodoksien kanssa, -
eikä maallistuneiden juutalaisten hölynpölyn ja humanismin kanssa.
Todellinen juutalaisuus, joka tuo kunniaa Jumalalle, -
uskoo, että Jeshua on Jumalan lupausten suora jatkumo.
Mitä mieltä olet?
En ajattele sitä. Elän vain elämääni.
Kaikki saavat tehdä niin kuin parhaaksi näkevät.
Emme ole uskonnollisia. Yritämme vain elää hyvin.
Entä sinä?
Raamattu kertoo minulle, mitä tehdä ja mitä ei.
En välitä sen taistelukertomuksista.
Katson vain sitä, mikä on hyvää, ja soitan kitaraa.
Uskotteko, että Mea Shearimin ja Bnei Brakin ultraortodoksisuus -
on todellista juutalaisuutta?
Ei todellakaan.
Ei.
Onko juutalaisuutta sitten se mitä näemme täällä, maallistuneisuutta, -
Tel Avivin elämää, puolialastomia naisia, juomista ja huumeita?
Sitäkö oikea juutalaisuus on?
Huumeita ja puolialastomia naisia?
Sitä juutalaisuuden pitäisi olla, mutta ei se ole.
Juomista juutalaisuudessa on, mutta ei se kaikki ole juutalaisuutta.
En ole uskonnollinen... - En puhu uskonnosta.
Olen syntyperäni puolesta juutalainen, -
mutta kaikilla uskonnoilla on loppujen lopuksi samat tavoitteet, -
että ihmiset kohtelisivat toisiaan hyvin ja eläisivät rauhassa.
En pidä mitään uskontoa ainoana oikeana.
Jokaisesta voi ottaa sen mikä on hyvää, -
eikä saa mennä liiallisuuksiin.
Haluan tehdä selväksi, ettemme edusta mitään uskontoa.
Uskonto on Jumalan totuuden ja rakkauden arkkivihollinen.
Sydämeni on täynnä rakkautta teitä kohtaan, -
ja toiveeni ja haasteeni on tutkia Jumalaa erillään uskonnosta.
Toin teille lahjan.
Tämä on minun elämäntarinani, jonka kirjoitin kyynelin.
Lukekaa se. Siinä on puhelinnumeroni, soittakaa minulle.
Minulla on lahja teille.
- Sanoit ettet ole uskonnollinen!
- Ei se ole uskontoa, se on elämäntarinani.
Lue se ja anna se ystävillesi.
Toivon että saatte kohdata Jumalan, joka on rakkaus.
Hänellä ole mitään tekemistä uskonnon kanssa.
- Eikö muka? - Hän haluaa asua sinussa. Se on suhde.
Sanon "kyllä!"
Sanon "kyllä" ihanimmalle nimelle, jonka tiedän.
On mahtavaa nähdä ihmisten reaktiot.
Heille on vain puhuttava rohkeasti.
Tässä eräs lukee Jesajan lukua 53.
Tuomme evankeliumia Israelille kaikin mahdollisin tavoin.
Olemme olleet täällä Israelissa -
yli 30 vuotta -
kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä!
Jos tulette takaisin, niin lyömme niin että veri virtaa!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tulkaa mukaan Trumpet of Salvationin perheeseen!
Suomennos: Hannele Tainio